สวัสดีค่ะ พอดีหนูได้ฝังยาคุมกำเนิดมาแล้วประมาณ2ปี ประจำเดือนไม่เคยมาเลย แต่วันนี้กลับมีประจำเดือนมาค่ะ หนูงงมาก หนูกังวลมากค่ะ จะเป็นอันตรายอะไรเกี่ยวกับมดลูกหรือป่าวคะ หรืออาจเป็นผลข้างเคียงของยาคะ
สวัสดีค่ะ ผลข้างเคียงของยาฝังคุมกำเนิดนั้นประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆดังนั้นการที่ประจำเดือนไม่มาในช่วง 2 ปีแรก และต่อมามีเลือดออกมาเล็กน้อย ถือเป็นผลข้างเคียงของยาฝังคุมกำเนิดที่พบได้ แนะนำให้สังเกตเลือดที่ออกไปก่อน หากเลือดมีปริมาณไม่มาก ไม่ได้ออกทุกวันติดต่อกันนานหลายสัปดาห์ ไม่มีปวดท้องน้อย ไม่มีตกขาวที่ผิดปกติ ก็ไม่มีอันตรายแต่อย่างใดค่ะ แต่หากเลือดที่ออกมีปริมาณมาก หรือออกทุกวันติดต่อกันนานหลายสัปดาห์ หรือมีปวดท้องน้อยมาก ควรไปพบสูติ-นรีแพทย์เพื่อหาสาเหตุ เช่น เกิดการตั้งครรภ์ขึ้น มีติ่งเนื้อในเยื่อบุโพรงมดลูกมีการติดเชื้อในโพรงมดลูก มะเร็งปากมดลูก เป็นต้น